Tartalom

# Színek cseréje

A Színcserélő eszközzel bitképekben cserélhet színeket.

Egyszerre négy színt lehet kicserélni.

Az Átlátszóság jelölőnégyzet bekapcsolásával a kép átlátszó területeit cserélheti le egy színre.

Ehhez hasonlóan a Színcserélő segítségével átlátszóvá változtathatja az adott színű területeket a képen.

## Színek cseréje a Színcserélő eszköz segítségével

Győződjön meg arról, hogy a használt kép bitkép (például BMP, GIF, JPG vagy PNG), vagy metafájl (például WMF).

1. Válassza az Eszközök - Színcserélő menüparancsot.

2. Kattintson a Színcserélő ikonra, majd vigye az egérmutatót a képen a kicserélni kívánt szín fölé. A szín megjelenik az ikon melletti mezőben.

3. Kattintson rá a színre a képen. A szín megjelenik az első Forrásszín mezőben, és a mező melletti jelölőnégyzet kijelölésre kerül.

4. A Csere erre mezőben válassza ki az új színt.

   Ez a művelet az adott Forrásszín összes előfordulását kicserélni a képen.

5. További színek cseréjéhez jelölje ki a következő Forrásszín mező melletti jelölőnégyzetet, majd ismételje meg a 3.-5. lépéseket.

6. Kattintson a Csere gombra.

Ha csökkenteni vagy növelni kívánja a lecserélendő területet, akkor állítsa kisebbre vagy nagyobbra Színcserélő eszköz toleranciáját, majd ismételje meg a színkiválasztást.

Kapcsolódó témakörök

Egyéni színek megadása

Színcserélő