Tartalom

# Automatikus formázás használata táblázatokban

Használja az automatikus formázás funkciót, hogy gyorsan alkalmazzon formázásokat egy kijelölt cellatartományra.

## Automatikus formázás alkalmazása egy kijelölt cellatartományra

1. Válassza ki a cellák azon tartományát, amelyre az Automatikus formázás stílust alkalmazni kívánja. A tartománynak legalább 3 oszlop és 3 sor méretűnek kell lennie.

2. Válassza a Formátum - Automatikus formázási stílusok menüpontot, hogy megnyissa az Automatikus formázás párbeszédablakot.

3. A Formátum listában válassza ki az automatikus formázást.

4. A Formázás szakaszban válassza ki, hogy az automatikus formázás stílusból mely tulajdonságokat kívánja alkalmazni a kijelölt cellatartományra.

5. Kattintson az OK gombra az automatikus formázás alkalmazásához és a párbeszédablak bezárásához.

Ha a cellák tartalmának színe nem változik, győződjön meg róla, hogy a Nézet - Értékkiemelés ki van kapcsolva.

## Új automatikus formázási stílus meghatározása

1. Egy Calc táblázatkezelőben formázzon meg egy legalább 4 oszlopos és 4 soros cellatartományt, amely modellként szolgál az új automatikus formázási stílus létrehozásához.

2. Jelölje ki az előző lépésben formázott cellatartományt, és lépjen a Formázás - Automatikus formázási stílusok menüpontra.

3. Kattintson a Hozzáadás gombra.

4. Az Automatikus formázás hozzáadása párbeszédablakban adjon nevet az új automatikus formázási stílusnak a Név mezőben.

5. Kattintson az OK gombra és zárja be a párbeszédablakot.

A fenti lépésekkel létrehozott új automatikus formázási stílusok bármely LibreOffice Calc fájlra alkalmazhatók. Ezért nem korlátozódnak arra a fájlra, ahol a stílus létrehozásra került.

Kapcsolódó témakörök

Format - AutoFormat Styles