Tartalom

# Document Classification

A dokumentumok osztályozása és biztonsága fontos kérdés a vállalkozások és a kormányok számára.

Az információk cseréje a felhasználók és szervezetek között történik, akik egy üzleti cél érdekében működnek együtt. Amennyiben érzékeny információra van szükség, feltételezzük, hogy a felek megállapodtak abban, hogy milyen információk érzékenyek, és hogy hogyan lehet ezeket az információkat azonosítani és kezelni. Az erőforrás minden címzettje az információ szolgáltatóját bízza meg, hogy az elfogadott eljárásokat követve megállapítsa az információk érzékenységét.

A LibreOffice szabványosított módokat biztosít az ilyen érzékenységi információk kifejezéséhez, és a felek használhatják ezeket, ha interoperábilis rendszereket akarnak megvalósítani. Egy szabványos „mező” készletet biztosít, amely az érzékenységi információk tárolására alkalmas. Nem próbálja meghatározni, hogy mik legyenek ezen „mezőkben”. Ez a megközelítés egy fejlesztés a jelenleg létező egyetlen alternatívával szemben, amelyben a küldő tetszőleges módokat választhat az érzékenység kifejezéséhez, amely nem biztos hogy hasznos a fogadó fél számára.

Ugyan ez a szabvány azzal a szándékkal lett kialakítva, hogy bármilyen tevékenységi terület esetén alkalmazható legyen, a LibreOffice megtartotta a repülő- és védelmi ipari nevezéktant és kategóriákat, ahol az érzékenységi jelölések nemzetbiztonsági, exportkorlátozási és szellemi tulajdonról szóló irányelvekből erednek.

A LibreOffice megvalósította a TSCP (Transglobal Secure Collaboration Participation, Inc.) nyílt szabványait, amelyek gyártófüggetlenek. Ezek közül kettő érdekes:

- A Business Authentication Framework (BAF – Üzleti hitelesítési keretrendszer) géppel olvasható formátumban adja meg, hogy kell leírni a meglévő irányelvet (amely valószínűleg egy jogi szöveg).

- A Business Authorization Identification and Labeling Scheme (BAILS – Üzleti jogosultság azonosítási és címkézési séma) megadja hogyan utaljon az ilyen BAF irányelvre egy dokumentumban. A BAILS fogalmai olyan általánosak, hogy bármilyen formátumra alkalmazhatóak, melyek támogatják a dokumentumszintű, felhasználó által definiált tulajdonságokat.

## BAF kategóriák

A LibreOffice alapértelmezett BAF kategóriái alább vannak felsorolva.

Only the "Intellectual Properties" category will modify the layout of the document with a watermark, fields in the header and footer and an information bar on top of the document area. Each item inserted in the document is controlled by the classification configuration file.

### Szellemi tulajdon

A szellemi tulajdon egy általános fogalom a dokumentum tartalmának természetéhez. Általános célú dokumentumbesoroláshoz használja ezt a kategóriát.

### Nemzetbiztonság

Kiválasztja a dokumentum kategóriáját a nemzetbiztonság irányelvtípushoz. A kiválasztott kategória elmentésre kerül a dokumentumba mint BAILS metaadat a fájl tulajdonságai közt, de nem befolyásolja a dokumentum elrendezését vagy a felhasználói felületet.

### Exportfelügyelet

Kiválasztja a dokumentum kategóriáját az exportfelügyelet irányelvtípushoz. A kiválasztott kategória elmentésre kerül a dokumentumba mint BAILS metaadat a fájl tulajdonságai közt, de nem befolyásolja a dokumentum elrendezését vagy a felhasználói felületet.

A dokumentumbesorolással kapcsolatban támogatásért forduljon a vállalati adatbiztonsági irányelvekhez, illetve az információbiztonsági tisztségviselőkhöz.

## A besorolás alapértelmezett szintjei

A LibreOffice a lenti alapértelmezett szinteket biztosítja a dokumentumbesoroláshoz (BAILS), a lista üzleti érzékenység szerinti növekvő sorrendben rendezett:

- Nem üzleti: A dokumentumban lévő információk nincsenek hatással az üzletre, ha nyilvánosságra kerülnek.

- Általános üzleti: Kis hatás. Az információk érinthetik az üzletet, kínos helyzeteket teremthetnek, rombolhatják a márkaképet, ha nyilvánosságra kerülnek.

- Bizalmas: Közepes hatás. A nyilvánosságra hozott információk rombolhatják az üzleti márkát, negatív médiavisszhangot és bevételkiesést okozhatnak.

- Csak belső használatra: Jelentős kár. Negatív nemzeti médiavisszhang, perek, bírságok, hosszú távú károk a márkában.

## Besorolási szintek testreszabása

LibreOffice allows customization of the levels of classification for your business. To customize the number and the name of the levels, copy the file example.xml located in LibreOffice - Preferences Tools - Options - LibreOffice - Paths - Classification into a local folder and edit the contents.

Példaként használja azt a fájlt, amely nevében szerepel a LibreOffice által használt területi beállítás.

Mentse el a fájlt és végezze el a szükséges változtatásokat a fenti besorolási útvonalban, hogy elérje a fájlt.

A rendszergazdája elhelyezheti a fájlt egy hálózati mappában, és beállíthatja, hogy az összes felhasználó elérje a besorolási beállítófájlt.

## Más besorolású tartalom beillesztése dokumentumokba.

A biztonsági irányelvek megsértésének megakadályozása miatt, a magasabb besorolási szintű tartalmak beillesztése az alacsonyabb besorolású dokumentumokba nem engedélyezett. A LibreOffice figyelmeztető üzenetet jelenít meg, ha a vágólapon a céldokumentumnál magasabb biztonságú besorolású tartalom van.

Kapcsolódó témakörök

Dokumentum és bekezdés besorolási párbeszédablak

Besorolási eszköztár

TSCP (Transglobal Secure Collaboration Participation, Inc.) website.

Business Authentication Framework (BAF) document (PDF)

Business Authorization Identification and Labeling Scheme (BAILS – Üzleti jogosultság azonosítási és címkézési séma) dokumentum (PDF)