Tartalom

# Strukturált szövegfájlok (CSV) megnyitása és mentése

A vesszővel elválasztott értékek (CSV) egy strukturált szövegesfájl-formátum, amellyel adatbázis- vagy munkafüzetadatokat cserélhet alkalmazások között. A strukturált szövegfájl minden egyes sora egy adatbázisrekordot vagy egy munkafüzetsort jelöl. Az adatbázisrekord mezőit, illetve a munkafüzetsor celláit általában vessző választja el egymástól. Azonban a mezők határolásához más karaktert is használhat, például tabulátort.

Ha a mező vagy a cella tartalmaz vesszőt, akkor a tartalmakat aposztrófok vagy idézőjelek közé kell tenni.

## Strukturált szövegfájl (CSV) megnyitása Calcban

1. Válassza a Fájl - Megnyitás menüparancsot.

2. Keresse meg a megnyitni kívánt CSV-fájlt.

   Ha a fájl CSV kiterjesztéssel rendelkezik, válassza ki a fájlt.

   If the CSV file has another extension, select the file, and then select "Text CSV" in the Filter box

3. Kattintson a Megnyitás lehetőségre.

   Megnyílik a Szöveg importálása párbeszédablak.

4. Adja meg a szöveg oszlopokba való osztásának beállításait.

   Megtekintheti az importált adatok előnézetét a Szöveg importálása párbeszédablak alján.

   Kattintson a jobb egérgombbal egy oszlopra a formátumának beállításához, vagy az oszlop elrejtéséhez.

   Nézze meg, hogy a Szöveghatároló mezőben ugyanaz a karakter szerepel-e, mint ami a fájlban a szöveghatároló. Ha a CSV-fájl olyan szöveghatárolót használ, amely nincs felsorolva a Szöveghatároló mezőben, kattintson a mezőre, majd írjon be egy karaktert.

5. Kattintson az OK gombra.

## Munkalap mentése strukturált szövegfájlként (CSV)

Amikor egy munkafüzetet CSV formátumba exportál, csak az aktuális munkalap adatai lesznek mentve. Minden más információ, beleértve a képleteket és formázást, elvész.

1. Nyissa meg a Strukturált szövegfájlként (CSV) menteni kívánt Calc-munkalapot.

   Csak az aktuális munkalap exportálható.

2. Válassza a Fájl - Mentés másként menüparancsot.

3. A Fájlnév mezőben adjon meg egy nevet a fájl számára.

4. In the Filter box, select "Text CSV".

5. (Opcionális) Megadhatja a strukturált szövegfájl (CSV) mezőbeállításait.

   Válassza ki a Szűrő beállításainak módosítása lehetőséget.

   A Szövegfájlok exportálása párbeszédablakban válassza ki a kívánt beállításokat.

   Kattintson az OK gombra.

6. Kattintson a Mentés gombra.

Kapcsolódó témakörök

CSV szövegfájlok importálása és exportálása

Adatok importálása és exportálása a Base-ben

Válassza az LibreOffice - Beállítások Eszközök - Beállítások - LibreOffice Calc - Nézet lehetőséget.

Szövegfájlok exportálása

Szövegfájlok importálása