Tartalom

# Navigálás és kijelölés a billentyűzet segítségével

A billentyűzet segítségével navigálhat a dokumentumban, és kijelöléseket is elvégezhet.

- A kurzor mozgatásához nyomja le a következő táblázatban megadott billentyűt vagy billentyűkombinációt.

- A mozgó kurzor alatti karakterek kiválasztásához tartsa lenyomva a Shift billentyűt is a kurzor mozgatása közben.

Billentyű | Funkció | +Command billentyű Ctrl billentyű
--- | --- | ---
Jobbra és balra nyilak | A kurzort egy karakterrel balra vagy jobbra mozgatja. | A kurzort egy szóval balra vagy jobbra mozgatja.
Felfelé és lefelé nyilak | A kurzort egy sorral feljebb vagy lejjebb mozgatja. | (Command+Option Ctrl+Alt) Az aktuális bekezdést felfelé vagy lefelé mozgatja.
Home | A kurzort az aktuális sor elejére helyezi. | A kurzort a dokumentum elejére helyezi.
Home Táblázatban | A kurzort az aktuális cella tartalmának elejére állítja. | A kurzort az aktuális cella tartalmának elejére helyezi. Ismételt megnyomásával a program a kurzort a táblázat első cellájára helyezi. Újbóli megnyomásával a program a kurzort a dokumentum elejére helyezi.
End | A kurzort az aktuális sor végére helyezi. | A kurzort a dokumentum végére helyezi.
End Táblázatban | A kurzort az aktuális cella tartalmának végére helyezi. | A kurzort az aktuális cella tartalmának végére helyezi. Ismételt megnyomásával a program a kurzort a táblázat utolsó cellájára helyezi. Újbóli megnyomásával a program a kurzort a dokumentum végére helyezi.
PgUp | Felfelé görget egy oldallal. | A kurzort az élőfejhez helyezi.
PgDn | Lefelé görget egy oldallal. | A kurzort az élőlábhoz helyezi.

Kapcsolódó témakörök

Gyorsbillentyűk a LibreOffice Writer alkalmazásban

A LibreOffice általános gyorsbillentyűi

Kijelölési módok