Tartalom

# Kimutatástáblák szűrése

Szűrőket használhat a kimutatástáblában lévő nem kívánt adatok eltávolításához.

A szűrőfeltételekre vonatkozó párbeszédablak megnyitásához kattintson a Szűrő gombra a munkalapon. Ennek alternatívájaként nyissa meg a kimutatástábla helyi menüjét, majd válassza a Szűrő lehetőséget. Ekkor megjelenik a Szűrő párbeszédablak. Itt lehet szűrni a kimutatástáblát.

A kimutatástáblában rákattinthat egy gombon levő nyílra is, erre megjelenik egy előugró ablak. Ebben az előugró ablakban szerkesztheti a hozzá tartozó mező láthatósági beállításait.

- Az előugró ablakban megjelenik a mezőhöz rendelt mezőtagok listája. Minden mezőtag mellett a bal oldalon van egy jelölőnégyzet. Ha a mező az eredeti nevétől különböző egyéni névvel rendelkezik, akkor az a név jelenik meg a listában.

- Kapcsolja be vagy ki a jelölőnégyzetet a hozzárendelt mezőtag megjelenítéséhez vagy elrejtéséhez a kimutatástáblában.

- Az Összes jelölőnégyzet be- vagy kikapcsolásával az összes mezőtag megjelenítését lehet be- vagy kikapcsolni.

- Jelöljön ki egy mezőtagot az előugró ablakban, és kattintson a Csak az aktuális elem megjelenítése gombra. A kimutatástáblában ekkor csak a kijelölt mezőtag lesz látható, a többi mezőtag el lesz rejtve.

- Jelöljön ki egy mezőtagot az előugró ablakban, és kattintson a Csak az aktuális elem elrejtése gombra. A kimutatástáblában ekkor csak a kijelölt mezőtag lesz elrejtve, a többi mezőtag látható lesz.

- A mezőtagok a rendelkezésre álló parancsok segítségével rendezhetők növekvő, csökkenő vagy egyéni rendezési lista szerinti sorrendbe.

- Egyéni rendezési listák szerkesztéséhez nyissa meg a LibreOffice - Beállítások Eszközök - Beállítások - LibreOffice Calc - Rendezett listák panelt.

- Az előugró ablakot megnyitó nyíl általában fekete. Ha a mező rejtett mezőtagokat tartalmaz, akkor a nyíl kék, és egy kis négyzet látható a jobb alsó sarkában.

- Az előugró ablakot úgy is előhívhatja, hogy a cellakurzort a gombra pozicionálja, és megnyomja a Command Ctrl+D billentyűkombinációt.

Kapcsolódó témakörök

Kimutatástábla

Kimutatástáblák létrehozása

Kimutatástáblák szerkesztése

Formatting Pivot Tables

Kimutatástáblák frissítése

Kimutatástáblák csoportosítása

Kimutatástábla kimeneti tartományainak kiválasztása

Kimutatástáblák törlése

Pivot Chart