Tartalom

# Szövegfájlok exportálása

A Szövegfájlok exportálása párbeszédablakban adhatók meg a szövegfájlok exportálási beállításai. A párbeszédablak akkor jelenik meg, ha munkafüzet-adatokat ment „Strukturált szöveg (CSV)” fájltípussal, és ha a Szűrő beállításai jelölőnégyzet ki van választva a Mentés másként párbeszédablakban.

## Mezőbeállítások

Meghatározza a szövegexportáláshoz használatos mezőelválasztót, szöveghatárolót és karakterkészletet.

### Karakterkészlet

Megadja a szöveg exportálásánál használt karakterkészletet.

### Mezőelválasztó

Válassza ki vagy adja meg az adatmezőket elválasztó mezőelválasztót.

### Szöveghatároló

Válassza ki vagy adja meg az adatmezőket magába foglaló szövegelválasztót.

### Minden szöveges cella idézőjelben

Minden szövegcellát a Szöveghatároló mezőben beállított kezdő és záró idézőjel-karakterrel exportál. Ha nincs bejelölve, akkor csak azok a szövegcellák lesznek idézőjelben, amelyek mezőhatároló karaktert tartalmaznak.

### Cellatartalom megjelenés szerinti mentése

Alapértelmezés szerint engedélyezett, az adatok úgy lesznek mentve, ahogy megjelennek, beleértve az alkalmazott számformátumokat. Ha a jelölőnégyzet nincs bejelölve, a nyers tartalom lesz mentve, mint a szoftver régebbi verzióiban.

A számformátumtól függően a cellatartalom megjelenés szerinti mentése olyan értékeket írhat ki, amelyek az importálás során nem értelmezhetők többé számértékekként.

### Rögzített oszlopszélesség

Rögzített szélességgel exportál minden adatmezőt.

- Az adatmező szélessége az exportált szövegfájlban a megfelelő oszlop aktuális szélességéhez van igazítva.

- Az értékek olyan formátumban lesznek exportálva, ahogy a cellájukban aktuálisan láthatóak.

- Ha egy érték hosszabb, mint a rögzített oszlopszélesség, egy ### karakterláncként kerül exportálásra.

- Ha egy szöveges karakterlánc hosszabb mint a rögzített oszlopszélesség, akkor a vége le lesz vágva.

- A Balra, Középre és Jobbra igazítás beillesztett üres karakterekkel lesz szimulálva.

Kapcsolódó témakörök

Strukturált szövegfájlok (CSV) megnyitása és mentése